Мицо Асен

Мицо Асен (), на грчки, Μύτζης, Mytzēs, бил цар на Бугарија од 1256 до 1257.

Владеење
Мицо Асен се искачил на тронот врз основа на неговиот брак со ќерката на Јован Асен II и Ирина Комнина.Fine 1987: 172; Andreev et al. 2012: 494. Името на неговата жена не е никаде наведено; традиционално таа е идентификувана како Марија,Zlatarski 1940: 471, n. 6; Božilov 1985: 110-111. но можеби е поверојатно таа да била Ана/Теодора.Mladjov 2012: 487-490. Датумите на неговото раѓање и смрт, како и неговите предци се непознати, но нити неговото име (кое се наоѓа и во официјален контекст и не е деминутив од „Михаил“), нити неговата кариера опишана во византиските извори дозволуваат негова идентификација со Михаил, синот на рускиот кнез и унгарски бан Ростислав Михајлович, нити со друг член од Черниговската династија. Веројатно е дека, како и неговиот наследник Константин, синот на Тих, Мицо го усвоил имета Асен по неговото стапување на тронот.Andreev et al. 2012: 494; Mladjov 2015: 273.

Тој се прогласил за цар на Бугарија по убиството на братучедот на неговата сопруга, царот Калиман Асен II, во 1256. Иако можеби тој добил некаква поддршка во престолнината Трново, а можеби и во Преслав, тој се соочич со непријателство на голем дел од провинциското благородништво.Božilov 1985: 111. Навистина, не е јасно до кој степен тој можел да ја потврди и одржи својата контрола над престолнината.Fine 1987: 172-173; Popov 2020: 35-36. По неуспешната кампања против Теодор II Ласкарис, никејскиот цар, Мицо ја изгубил поддршката и помеѓу поданиците.Andreev et al. 2012: 495.

Кога благородниците го прогласиле Константин Асен I за цар, Мицо Асен и неговото семејство пребегнале од престолнината во 1257 и се обиделе да се спротивстават од Преслав, а потоа од Месембрија (денешен Несебар). Во замена за азил и земји, тој му ги предал Месембрија и околината на императорот Михаил VIII Палеолог во 1261Božilov 1985: 112. или 1263 Fine 1987: 173. и побарал засолниште во Никеја. Му била дадена земја во Троадa, каде што останал со својата фамилија, станувајќи предок на византиската гранка од династијата Асениди. Датумот на неговата смрт не е познат, но веројатно е дека во 1277/1278 не бил жив, кога неговиот син Јован Асен III бил изнесен како претендент на бугарскиот трон од страна на византискиот император Михаил VIII.Fine 1987: 173; Andreev et al. 2012: 495.

Семејство
Во бракот со Марија или Ана/Теодора, познати се две деца на Мицо Асен:
 Јован Асен III, цар на Бугарија од 1279–1280.
 Кира Марија, која се омажила за Георги Тертер I, цар на Бугарија од 1280–1292.

Наводи

Извори
 Andreev, Jordan, et al., Koj koj e v srednovekovna Bălgarija, 3rd ed., Sofia, 2012.
 Božilov, Ivan, Familijata na Asenevci (1186–1460), Sofia, 1985.
 Fine, John Van Antwerp, The Late Medieval Balkans: A Critical Survey from the Late Twelfth Century to the Ottoman Conquest, Ann Arbor, 1987.
 Mladjov, Ian, "The Children of Ivan Asen II and Eirēnē Komnēnē," Bulgaria Mediaevalis 3 (2012) 403-418 online
 Mladjov, Ian, "Monarchs' Names and Numbering in the Second Bulgarian State," Studia Ceranea 5 (2015) 267-310 online.
 Popov, Tenčo, Studii vǎrhu bǎlgarskoto srednovekovno monetosečene s izvodi za istorijata, Sofia, 2020.
 Zlatarski, Vasil, Istorija na bălgarskata dăržava prez srednite vekove 3: Vtoro Bălgarsko Carstvo: Bălgarija pri Asenevci (1187–1280)'', Sofia, 1940.

Надворешни врски
 Detailed List of Bulgarian Rulers

Категорија:Бугарски монарси